Anton Sveinn McKee notaði athygli sem hann fékk fyrir frábæran árangur sinn á Evrópumeistaramótinu í sundi í 25 metra laug til að vekja máls á stöðu íslenska afreksíþróttafólksins í dag . Anton Sveinn komst í úrslit í þremur sundgreinum á EM og náði fjórða sætinu í 200 metra bringusundi . Hann setti sjö Íslandsmet í átta einstaklingssundum og tvö þeirra voru einnig Norðurlandamet . Það er þó ekki nógu góður tónn í íslenska sundmanninum í pistli sem hann birti inn á Instagram síðu sinni . „ Eftir frábært EM í Glasgow var ég spurður út í framhaldið í sundinu . Eins og staðan er í dag þá er ég réttindalaus og launalaus , “ skrifaði Anton Sveinn McKee . Anton er á styrk frá Afrekssjóði ÍSÍ og úthlutun sjóðsins hefur aldrei verið eins há eins og fyrir árið 2019 en dugar ekki til í tilfelli Antons . „ Vissulega styður Afrekssjóður við bakið á mér en ekki meira en þannig að ég kem út á núlli , ef ekki í mínus ( tekjutap við launalaust leyfi ) , “ skrifar Anton . Það er að heyra á honum að hann muni ekki endast lengi í keppnissundinu ef þetta breytist ekki . „ Því miður er eldmóðurinn einn ekki nóg til að hvetja mann að halda áfram til að verða afreksmaður og fyrirmynd á Íslandi og því ég ég ekki fram á langan feril , sem er sárt að segja þar sem árangurinn á EM er bara byrjunin og ég veit að mun meira er inni , “ skrifar Anton . Hann vill að þetta málefni sé rétt nánar og að Íslendingar spyrji sig hvort Ísland vilji eiga afreksmenn í Ólympíuíþróttum eins og margar aðrar þjóðir „ hafa ákveðið að styðja af krafti “ „ Ef svo , þá þarf eitthvað að breytast , staðan í dag er því miður ekki nógu góð , “ skrifar Anton eins og sjá má hér fyrir neðan . Hann bætir einnig við : „ Þetta er mikilvægt málefni sem tengist ekki bara mér heldur framtíð Íslands í afreks og Ólympíuíþróttum . “